Data was extracted from:https://www.infomed.co.il/drugs/azathioprine/

המומחים של
Info
med
מסבירים:
אזאתיופרין שייך לקבוצת התרופות המדכאות את המערכת החיסונית. פעולה זו חשובה לאחר השתלת איברים, על-מנת שהמערכת החיסונית לא תדחה את האיבר המושתל.
אזאתיופרין משמש בעיקר לדיכוי מערכת החיסון לאחר השתלת כליה, ובדרך-כלל ניתן בשילוב עם טיפולים אחרים לדיכוי מערכת החיסון הכוללים קורטיקוסטרואידים, קרינה ותרופות נוספות לדיכוי מערכת החיסון.
אזאתיופרין יעיל גם לטיפול ב
דלקת פרקים שגרונית
שאינה מגיבה לטיפולים אחרים, ובמחלות נוספות שבהן מערכת החיסון תוקפת את רקמות הגוף (אוטואימוניות) כגון:
זאבת
אדמנתית מערכתית (Systemic Lupus Erythematosus),
אנמיה המוליטית
, תרומבוציטופניה פורפורה ממקור בלתי ידוע (Idiopathic Thrombocytopenic Purpura), ו
פמפיגוס וולגריס
.
צילום: shutterstock
מידע על התרופה
אופן נטילת התרופה
טבליות.
תדירות וזמן נטילה
פעם ביום.
טווח המינון
השתלת כליה: 2-5 מ"ג/ק"ג/ יום במשך 1-3 ימים לפני או החל מההשתלה, ואח"כ 1-2 מ"ג/ ק"ג/ יום.
דלקת פרקים שגרונית: מבוגרים: 1 מ"ג/ ק"ג/ יום למשך 6-8 שבועות; יש להגדיל ב 0.5 מ"ג/ ק"ג כל 4 שבועות עד לתגובה, או עד ל 2.5 מ"ג/ ק"ג/ יום.
תחילת ההשפעה
במתן דרך הפה- יתכן ויחלפו מספר שבועות עד שההשפעה תורגש במלואה.
משך ההשפעה
במתן דרך הפה- יתכן ויחלפו מספר שבועות עד שההשפעה תורגש במלואה.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה.
הפסקת התרופה
הפסקת התרופה תעשה אך ורק בהוראת הרופא.
מינון עודף
יש לדווח לרופא. סביר להניח שמנה עודפת מקרית לא תגרום בעיות.
סימנים למנת יתר: בחילה, הקאות ושלשול, ספירה נמוכה של תאי דם לבנים, זיהום לא מוסבר, כיב בגרון, דימום וחבלה.
אחסון
מתחת ל-25 מעלות צלזיוס.
אזהרות
תזונה
אין ליטול אזאתיופרין פחות משעה לפני או פחות משלוש שעות אחרי אוכל או שתיית חלב.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
לא ידועה השפעה על היכולת לנהוג.
הריון
יש להימנע מהריון בנטילת אזאתיופרין על ידי האשה או הגבר. במקרה הריון, יש להתייעץ עם הרופא ולשקול שימוש בהתבסס על הסיכונים והיתרונות של הטיפול.
הנקה
במהלך הטיפול מומלץ להימנע מהנקה, אלא אם היתרונות עולים על הסיכונים האפשריים- יש להתייעץ עם הרופא טרם ההנקה.
תינוקות וילדים
לא מומלץ בילדים מתחת לגיל 12, אלא בהמלצה רפואית.
ניתוח והרדמה כללית
יש לעדכן את הצוות המטפל טרם הניתוח, מאחר וחלק מהתרופות, הניתנות בניתוחים להרפיית שרירם יכולות להשפיע על פעילות התרופה.
דווח לרופא במקרה של
זיהום כלשהו
מחלת כליה
מחלת כבד
מחלת צהבת B בעבר
גידול
קבלת זריקות לתוך השריר
חיסונים אשר ניתנו לאחרונה, או חיסון עתידי
הריון
הנקה
סיכון ממנת יתר
בינוני
סיכון מפיתוח תלות
נמוך
תופעות לוואי
תופעת הלוואי  השכיחה ביותר של תרופה זו היא רגישות מוגברת לזיהומים מכל הסוגים. רמה נמוכה של כמות תאי דם לבנים בבדיקות הדם, שעלולה לגרום לזיהום. יש לדווח לרופא על כל מחלה דמויית שפעת או זיהום מקומי. למשל: כאב גרון, כאב בפה, בעיות במערכת השתן, או זיהומים במערכת הנשימה.
גם בחילה היא תופעת לוואי שכיחה.
תופעות לוואי שאינן שכיחות: אנמיה, רמה נמוכה של כדוריות דם אדומות, דלקת בלבלב (פנקראטיטיס) העלולה לגרום לכאב חריף בבטן העליונה.
תופעות לוואי המחייבות הפסקת השימוש בתרופה ופניה מיידית לרופא:
תגובות אלרגיות (לא שכיח). סימנים אפשריים:  עייפות כללית, סחרחורת, בחילה, הקאות, שלשול או כאב בטן, התנפחות. אדמומיות, נגעי עור או פריחה בעור, כאבי שרירים או מפרקים, הופעה פתאומית של צפצופים בעת נשימה, שיעול או קשיי נשימה. ובנוסף- דלקת ריאות (נדיר מאוד.
תופעות לוואי שכיחות מאוד: הפרעות דם ומח עצם, סימנים יכללו: חולשה, עייפות, חיוורון, הופעת חבלות בקלות, דימום בלתי רגיל או זיהומים.
כאשר התרופה משמשת לטיפול בשילוב עם מדכאי מערכת חיסון נוספים קיים סיכון למחלה נגיפית הפוגעת במח. הסימנים יכולים להיות: כאבי ראש, שינויים בהתנהגות, ליקוי בדיבור, ירידה ביכולות קוגניטיביות כגון זיכרון, ריכוז, וקבלת החלטות (נדיר מאוד).
בסימני הצהבה של העור ושל החלק הלבן של העין- ייתכן שמעיד על בעיה בכבד.(לא שכיח).
בשכיחות שטרם נקבעה, ייתכנו רגישות לאור השמש, התפתחות פריחה- בולטת אדומה, עם גושים כואבים למגע.
פרטי תגובה עם תרופות אחרות
אלופורינול, אוקסיפורינול, תיופורינול או מעכבי קסנטין אוקסידז אחרים כמו פבוקסוסטאט, המשמשים בעיקר לטיפול במחלת גאוט.
נוגדי קרישה כמו וורפרין או אסנוקומרול למניעה של קרישי דם.: אזתיופרין עלול להפחית יעילותו.
מומלץ להימנע משילוב עם תרופות להורדת לחץ דם ממשפחת חוסמי אנגיוטנסין (ACE) מחשש לאנמיה - סיכון ללויקופניה, ירידה במספר תאי דם לבנים, ורעילות למערכת הדם.
אמינוסליצילטים (סולפסלזין, מסלאמין): יש להיזהר מחשש לרעילות של אזתיופרין
סימטידין -טיפול בכיבים בקיבה ובעיות עיכול.
תרופות ציטוסטטיות, לטיפול בסוגי סרטן שונים.
טרימתופרים/סולפאמתוקסזול - אנטיביוטיקה לטיפול בזיהומים הנגרמים על ידי חיידקים.
אינפליקסימאב- משמש בעיקר לטיפול במחלות מעיים הנקראות קוליטיס כיבית או מחלת קרוהן.
מרפי שרירים כמו טובוקוררין, או סוקסינילכולין- המשמשים במהלך ניתוח.
השפעת שימוש ממושך
יש לבצע בדיקות דם סדירות לניטור תמונת הדם, וכן בדיקת אנזימי כבד.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא